# name
Programa d'educació per a la salut 2.0 per a dones embarassades amb diabetis gestacional

# metadata.dc.description[].value
Treballs Finals de Grau de l'Escola Universitaria d'Infermeria, Universitat de Barcelona, Curs: 2014-2015, Tutor: Helena Viñas Llebot

# metadata.dc.description.abstract[].value
La diabetis gestacional (DG) actualment és una de les complicacions més comunes durant l’embaràs i afecta a un 15% de la població gestant. L’embaràs en una dona amb DG és per definició un embaràs d’alt risc, ja que s’associa amb freqüents complicacions maternes i perinatals i suposa un important problema obstètric. S’ha d’aconseguir un bon maneig de la DG per part de la persona, amb la finalitat de reduir els problemes de salut derivats d’un mal control de la glicèmia. Donat que el tractament bàsic per aconseguir un bon control es basa en la dieta, l’exercici físic i el monitoratge de la glucosa, és pertinent un canvi en els hàbits diaris i per tant en l’estil de vida. Per assolir-ho és necessària l’educació per la salut, amb l’objectiu final de reduir al màxim els riscos derivats de la DG.
L’objectiu d’aquest treball és realitzar un programa d’educació per la salut per a dones amb diabetis gestacional, utilitzant com a mitjà, una plataforma informàtica, amb comunicació bidireccional entre els professionals i les usuàries (web 2.0).
El programa va dirigit a les dones embarassades recentment diagnosticades de DG que són controlades des dels centres d’atenció a la salut sexual i reproductiva i hospitals de la zona territorial de Barcelona. En ell s’hi tractaran aspectes relacionats amb l’alimentació, l’activitat física i l’autocontrol de la glucèmia, amb l’objectiu final de promocionar, a la dona amb diabetis gestacional, l’autocura i els hàbits de vida saludables, per tal de reduir el risc de patir complicacions.

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Programa d'educació per a la salut 2.0 per a dones embarassades amb diabetis gestacional